דם דם דא דם

מאת  
רועי מליח רשף

קומדיית אימה

כל הזכויות שמורות © לרועי מליח רשף  
050-7208887  
froik04@gmail.com

דמויות

**נעמה**. מעוותת. מאוהבת בעוז שפירא.

**חנה**. אימא של נעמה.  
  
**שמואל**. אביה של נעמה.

**עוז שפירא.** כוכב קולנוע דועך.

**הרב לוריא**.

מיקום

אי שם בצפון הארץ.

קול

סיפורים צריכים להיות אמינים. המציאות לא צריכה להיות אמינה. המציאות יכולה להרשות להרשות לעצמה להיות מבולגנת, חסרת הגיון ומפתיעה. אנחנו, גבירותיי ורבותיי מתעסקים במציאות.

תמונה 1

חדר.

(נעמה אבן חן צופה במסך הטלוווזיה. על המסך מוקרן קטע מתוך סרט. דמותו של עוז שפירא מופיעה.)

עוז

נעמה. נעמה את כאן?

(נעמה מביטה בטלווויזיה ועונה למסך)

נעמה

אני כאן.

עוז

ידעתי ששוב ניפגש.

נעמה

חיכיתי לך כל כך הרבה זמן.

עוז

עכשיו אני כאן ואני לא הולך לשום מקום.

נעמה

ידעתי שתגיע.

עוז

חלמתי על הרגע הזה שבו ניפגש שוב. על הרגע שבו ארגיש שוב את השפתיים שלך.

נעמה

אני לא יכולה לסרב לנשיקה ממך.

עוז

בייבי… אני לא שולט באהבה שלי אלייך, באש ובמים אני שלך לנצח.

נעמה

(סימולטנית)

אני לא שולט באהבה שלי אלייך. באש ובמים אני שלך לנצח

(נעמה לוחצת על השלט. עוז עוצר קופא.)

(נעמה מוציאה ליפסטיק אדום. נעמה מורחת אותו על שפתיה.)

(נעמה מנשקת את המסך, מתעלסת עם הטלוויזיה.)

(הטלוויזיה נופלת. עוז לוי נעלם מהמסך.

(דממה.)

(נעמה מביטה בטלוויזיה השבורה.)

נעמה

אבאאאא!

(נשמעת יללת זאבים)

תמונה 2

בית.

(נשמעת יללת זאבים)

(חנה מסדרת ורדים, קוצצת את הקוצים עם סכין מטבח גדול.)

(נעמה עומדת ומסתכלת על חנה.)

(חנה נעקצת מאחד הקוצים.)

חנה

אח!

(חנה מבחינה בנעמה, מחייכת לעברה)

נעמה

אימא.

חנה

נעמה. תראי.

(מראה לה את הורדים)

הם בשבילך, נכון שהם יפים.

נעמה

הטלוויזיה אמא.

חנה

כן?

נעמה

היא נפלה ונשברה.

שמואל נכנס

חנה

שמואל. הטלוויזיה של נעמה נפלה ונשברה. אתה יכול תקן את הטלוויזיה, נכון?

(לנעמה)

אבא יתקן את הטלוויזיה.

שמואל

אי אפשר לתקן משהו שבור אפשר לתקן משהו מקולקל, חנה.

נעמה

אני חייבת לראות טלוויזייה, אבא.

חנה

אבא ייסע מחר לעיר ויקנה לך טלוויזיה חדשה.

(שתיקה.)

חנה

אני הכנתי ארוחת ערב.

(שמואל מביט בנעמה.)

שמואל

אני אסע עכשיו.

(שמואל ניגש לנעמה ומנשק אותה על המצח.)

נעמה

אני אוהבת אותך, אבא.

שמואל

גם אני אוהב אותך.

חנה

מה עם הזאבים שבחוץ?

שמואל

אם לא נטריד אותם הם לא יתקרבו אלינו.

חנה

הם מחפשים טרף, שמואל. קח את הרובה. בשביל השקט הנפשי שלי. אי אפשר לדעת מתי יקפוץ עליך זאב.

(חנה מגישה לשמואל רובה דו קני גדול.)

שמואל

את דואגת לי, חנה?

חנה

תסע ותחזור.

(שמואל מלטף את לחיה של חנה, ויוצא.)

חנה

אני הולכת לשים את הורדים בחדר שלך.

(חנה יוצאת.)

(נעמה נשארת.)

(ברקע נשמעת יללת הזאבים.)

(נעמה מצטרפת ליללה.)

תמונה 3

קרחת יער.

(עוז שפירא מדבר בטלפון הנייד שלו.)

עוז

לא, לא, לא, תק— תקשיב למילים שיוצאות לי מהפה – לא עושה את החרא הזה יותר. קראתי את התסריט הזבל הזה ששלחת לי. זה חרא תפקיד, ציון, חרא. על הזין שלי על הזין שלי ציון, תפקיד ראשי – לא תפקיד ראשי- אני שחקן עם קבלות. לא. לא. לא. לא עושה יותר תפקידים כאלה, תגיד להם שעוז לוי אמר לך לא! מה שאתה שומע! תגיד אני לא ברור, אני רוצה תפקיד עם בשר, עומק, ואיזה אדג' – משהו. (פאוזה) אתה הסוכן שלי, זה אומר אתה עובד בשבילי, מאז הפאקינג טלנובלה המזדיינת הזאת כל מה שאתה מציע לי שווה לתחת. הי, הי, הי. אתה אמרת ואני מצטט, זה יעשה לך טוב. זה עשה לחשבון בנק שלך טוב.אל תזיין לי את השכל. (פאוזה) זה בדיוק מה שאני אומר, אתה אשם. ציון, אתה. עזוב,עזוב זה דיבור נמוך. תקשיב, נעשה את זה פשוט. אם אתה רוצה להשאר הסוכן שלי אז דו יור פאקינג ג'וב, ותמצא לי תפקיד אחר. כי אם לא, ציון, אם לא, אני אמצא אחד בשביל עצמי.

(נשמעת יללת זאבים)

עוז

(ממשיך בטלפון)

זאבים, מסתובבים פה בכל חור. זה הפאקינג טבע, ציון, תצא פעם אחת מהעיר, אולי תבין את הכוח של הטבע.

(פאוזה)

תמצא לי תפקיד.

(עוז מנתק את הטלפון.)

עוז

אפס.

(שתיקה.)

(עוז חובט בעצבים באחד העצים. וחותך את ידו.)

עוז

פאק!

(עוז מטפל בדם שנוזל מפרק ידו.)

(נשמעת נהמה של זאב.)

(עוז מבחין בזאב בין העצים)

(נהמת הזאב גוברת.)

(עוז עומד מתוח.)

עוז

הי יצור יפה. אתה מחפש משהו לאכול?

(הזאב לא זז.)

(נהמה.)

עוז

אתה חושב שאני מפחד ממך? אני לא מפחד ממך.

(עוז לעבר הזאב.)

(נשמעת ירייה.)

(עוז נבהל)

עוז

הי, פאק! וואו וואו

(שמואל נכנס לבמה עם הרובה.)

(שתיקה.)

שמואל

הזאב מת.

עוז

אתה ירית בו.

שמואל

אני יריתי בו, כן.

עוז

לא היית צריך לירות בו.

(שתיקה.)

שמואל

הוא היה הורג אותך אם לא הייתי יורה בו.

עוז

המצב היה לגמרי בשליטה.

שמואל

(צוחק)

רק אדם שלא נתקל בזאב רעב יגיד משפט כל כך טפשי.

עוז

מה מצחיק אותך?

שמואל

בדיחה. זאב אחד ראה איל ואמר לו, קפוץ לי ואני אוכל אותך, האיל רץ במהירות לעברהזאב. הזאב פער את הפה. וטאח האיל נכנס בזאב עם הקרניים שלו.

עוז

לא הבנתי.

(שמואל מביט בעוז. וקולט במי מדובר. )

שמואל

אתה עוז שפירא.

עוז

כן אני עוז שפירא.

(שמואל מכה את עוז עם קת הרובה, עוז נופל חסר הכרה.)

(שמואל יוצא, חוזר עם מלגזה, מעמיס את עוז על המלגזה וגורר אותו החוצה.)

תמונה 4

בית

(שמואל סוחב את עוז חסר הכרה במלגזה)

(עוז ערום, רק תחתונים לגופו, הוא קשור באזיקונים.)

(חנה מחזיקה קערה של מים ומגבת.)

(שמואל עוצר את המלגזה באמצע החדר.)

(חנה מתקרבת לשמואל, נושקת לו על הלחי.)

(שמואל יוצא)

(חנה מסתכלת על עוז)

(חנה מרטיבה את המגבת במים, מנקה את פניו של עוז.)

(חנה יוצאת.)

(עוז מתעורר, בוחן את החדר. מחליט לקום. מבין הוא קשור, נבהל, מנסה להשתחרר, נופל מהמלגזה)

(שתיקה)

(עוז מתפתל, מתרומם, קופץ לכיוון הדלת, מאבד שיווי משקל, נופל, מתאפס, זוחל לכיוון הדלת.)

(חנה נכנסת מחזיקה כדור מראות.)

עוז.

תשחררו אותי.

(חנה גוררת סולם גדול)

עוז

תשחררו אותי.

(חנה מעמדיה את הסול, מטפסת עליו תולה את כדור המראות.)

עוז

(צועק)

תשחררו אותי!

(שמואל נכנס, רואה את עוז על הרצפה, מביט בחנה, לוקח את המלגזה ויוצא.)

עוז

(בלחש )

תשחררו אותי.

(חנה יורדת מהסולם.)

(שמואל חוזר עם ארגז כלים וחולף על פני חנה בדרכה החוצה.)

(שמואל מרים את עוז ומעמיד אותו על רגליו.)

עוז

תשחררו אותי.

(חנה חוזרת עם טוקסידו עומדת וממתינה.)

עוז

(ממלמל)

תשחררו אותי.

(שמואל לוקח קאטר. עומד מול עוז. עוז שותק.)

(שמואל חותך את האזיקונים.)

(שתיקה)

(חנה פורסת את ידיו של עוז ומלביש אותו את החולצה הלבנה.)

(חנה מלבישה את עוז במכנסיים.)

(שמואל ממלא נוזל במזרק. עוז אינו רואה זאת.)

(חנה ושמואל עומדים מעל עוז)

חנה

כמו חדש. בדיוק כמו בטלוויזיה.

עוז

מה אתם רוצים ממני?

חנה

ששש... הכל יהיה בסדר.

(שמואל וחנה מחזיקים את עוז בכוח.)

(שמואל מזריק לעוז את החומר לצוואר.)

עוז

(צורח)

אהההההההה.....

תמונה 5

בית.

(מוסיקה רומנטית. כדור המראות פועל. נקודות אור קטנות מסתובבות לכל עבר.)

(במרכז החדר, עוז יושב לצד שולחן ערוך לארוחה. עיניו פתוחות, שאר גופו משותק.)

(נעמה נכנסת באיטיות ידיה מושטות לכל עבר.)

נעמה

אימא...? אבא...?

(נעמה נתקלת בשולחן. היא עוצרת ומורידה את כיסוי העיניים.)

(דממה.)

(שמואל וחנה עומדים משני צדדיו של עוז. הם מפעילים את גופו המשותק כאילו היה בובת מריונטה.)

(במהלך הסצנה שמואל ידובב עוז.)

שמואל

(כעוז)

שלום נעמה.

נעמה

שלום.

שמואל

(כעוז)

אני מאוד שמח שהסכמת להצטרף אלי. אני חיכיתי לרגע הזה המון זמן.

נעמה

גם אני.

חנה מרימה את ידו של עוז.

שמואל

(כעוז)

שבי.

(נעמה יושבת.)

(חנה ושמואל מפעילים את ידיו של עוז ומוזגים לנעמה מים.)

שמואל

(כעוז)

את לבושה מאוד יפה.

(חנה מסדרת לעוז מפית לאוכל.)

(נעמה גם היא מסדרת את עצמה ומתחילה לאכול בנימוס.)

(חנה ושמואל מתפעלים את עוז לאכול.)

(עוז סוגר את פיו בכוח.)

(שמואל פותח לעוז את הפה.)

(חנה מחדירה את המזלג בכוח לפיו של עוז. האוכל נופל הסינר.)

(חנה ושמואל ממשיכים להאביס את עוז באוכל.)

(דמעות זולגות מעינו של עוז.)

(חנה ושמואל משקים אותו במים.)

(חנה מתפעלת את עוז לנקות את עצמו במפית.)

(חנה ושמואל מביטים אחד בשניה.)

(שמואל וחנה מרימים את עוז בכוח.)

(חנה חעמידה את נעמה.)

שמואל

(כעוז)

נעמה.

(שמואל מעקם את עוז לכריעת ברך.)

שמואל

(כעוז)

התנשאי לי?

נעמה

כן.

(שתיקה.)

כן.

(חנה מושיטה את ידו של עוז לנעמה. נעמה מגישה את ידה לעוז והולכת איתו למרכז הבמה. חנה מניחה את ידיו המשותקות של עוז סביב מותניה של נעמה, חנה נעמדת מאחוריה נעמה ומחבקת אותה. שמואל משעין את עוז על נעמה. שמואל וחנה עוזרים לעוז ולנעמה לרקוד.)

(הפנים של עוז נשענים על כתפה של נעמה. זה ריקוד איטי ואינטימי של ארבעה אנשים. נעמה עוצמת את עיניה מאושר.)

(כולם רוקדים.)

תמונה 6

חדר.

(נעמה לבושה שמלה חגיגית.)

(שמואל וחנה מאחוריה.)

(שתיקה.)

נעמה

אני יפה.

חנה

מאוד יפה.

שמואל

אין יפה ממך.

נעמה

אני יפה.

נעמה

תרגישי את השיער שלי אימא. הוא רך.

(חנה מלטפת את שיערה של נעמה.)

חנה

איך גדלת לנו כל כך מהר?

שמואל

ילדה שלי.

חנה

שמואל, אתה בוכה?

נעמה

אבא.

חנה

שמואל.

שמואל

אני מתרגש.

חנה

אתה מלכלך את השמלה.

(שתיקה)

(נעמה לוקחת צד אחורה.)

נעמה

הכל הרוס.

שמואל

לא.

נעמה

הכל הרוס.

חנה

שום דבר לא הרוס.

נעמה

יש לי כתם של דמעות על הכתף.

חנה

אני אנקה את זה

(חנה מנקה.)

חנה

אבא לא ייתן לשום דבר להרוס לך היום הזה. נכון, שמואל?

שמואל

אני לא אתן לשום דבר להרוס לך את היום.

חנה

הכתם יצא. הנה, כאילו לא היה. לא רואים שום כתם.

שמואל

הכנתי לך משהו. ממני ומאימא.

(שמואל מחזיק כתר של נסיכה.)

(שמואל מניח כתר נסיכות קטן לראשה של נעמה.)

חנה

את נראית ממש כמו נסיכה מהאגדות.

שמואל

את הנסיכה שלנו.

נעמה

אני נסיכה.

(שמואל וחנה מנשקים את נעמה.)

תמונה 7

בית.

(נשמעת יללת זאבים.)

(ארבע תמונות של אנשים זקנים מונחות כל אחת על כיסא. אלה תמונות המשפחה - הסבים והסבתות. עיני הזקנים בוהות בעוז, שופטות אותו.)

(עוז קשור לכיסא, גבו מופנה אלינו.)

(התחושה בידיים של עוז חוזרת. הוא מזיז את ידיו.)

(חנה נכנסת ומניחה עוגה על השולחן. לצידה היא מניחה סכין גדולה לחיתוך. היא פונה לחלון ומתבוננת החוצה אל היער.

חנה

הם היו צריכים כבר להגיע ממזמן.

(עוז מביט בסכין.)

עוז

מים...

חנה

אמרת משהו?

עוז

מים...

חנה

מים. אני אביא לך מים.

(חנה יוצאת למטבח.)

(עוז מנסה להגיע אל הסכין -- )

(חנה חוזרת עם כוס מים. ניגשת לעוז ומשקה אותו בעדינות.)

חנה

אני לא יודעת מה מעכב אותם. הם היו צריכים להיות פה.

(נעמה עומדת בשקט וצופה בהם.)

(נכנסת נעמה, שמלת הכלה שלה עקומה.)

חנה

נעמה.

נעמה.

אני מצטערת אימא

חנה.

מה קרה לשמלה?

נעמה.

ניסיתי להוריד אותה.

חנה

למה?

נעמה

פיפי. היה לי פיפי.

חנה

נעמה.

נעמה

לא רציתי ללכלך אותה. ניסיתי להוריד אותה אבל לא הצלחתי. אימא, לא הצלחתי להוריד את השמלה ממני.

חנה

אל תבכי.

נעמה

אני לא מצליחה לעשות שום דבר בעצמי.

חנה.

יש דברים שאת יודעת לעשות מצויין לבד, ויש דברים שאת צריכה בהן קצת עזרה.

נעמה.

אני הרסתי את השמלה אימא, עכשיו גם כל האיפור שלי מרוח.

חנה.

את זוכרת מה אבא תמיד אומר? הכל אפשר לתקן .

נעמה.

אימא?

חנה.

כן.

נעמה.

גם ברח לי פיפי.

חנה.

גם עם זה נתמודד. לא משנה מה, אנחנו נתמודד. לא ניתן לשום דבר להפריע לנו לחגוג ולשמוח. זה היום המאושר שלך נעמה.

נעמה

זה היום המאושר שלי.

חנה

בואי נלך אל החדר ונסדר אותך. כאילו לא היה כלום.

נעמה

איפה אבא?

חנה

הלך להביא את הרב.

(נעמה וחנה יוצאות.)

(עוז גורר את עצמו עם כיסא לכיוון השולחן. עוז זורק את ידו החצי משותקת וידו נוחתת על שולחן קרוב לסכין. עוז גורר את הסכין ומחביא אותו בין רגליו.

(שמואל נכנס לבית. חנה ממהרת אליו.)

חנה

איפה הרב לוריא? כל דקה שאתה לא פה אני דואגת, שמואל.

שמואל

הוא יגיע

חנה

מתי הוא יגיע?

שמואל

הוא יגיע כשהוא יגיע

חנה

אבל מתי.

שמואל

אין לו שעון חנה.

(שתיקה.)

חנה

נעמה מחכה הרבה זמן. אני מחכה הרבה זמן.

שמואל

רצינו חתונה עם רב. הרב לוריא הוא רב. אי אפשר להתחתן בלי רב.

(נשמעת יללה של זאבים.)

חנה

אבל הזאבים, שמואל, אני שומעת אותם, מתקרבים ומתקרבים. אולי הם תקפו אותו.

שמואל

הזאבים לא יתקרבו אליו, חנה, הם חושבים שהוא אחד מהם.

חנה

זאת רק אגדה.

(נשמעת יללה אחרת מבחוץ.)

שמואל

הנה הוא הגיע.

חנה

זה זאב

שמואל

זה הרב לוריא.

(דפיקה רועמת בדלת.)

חנה

אל תפתח.

שמואל

איך הוא יכנס אם אני לא אפתח ?

(דפיקה.)

חנה

אני מפחדת, שמואל, שייכנס זאב הביתה.

שמואל

זאבים, חנה, לא נכנסים הביתה.

(שמואל פותח את הדלת.)

(אל הבית נכנס זאב. נוהם לכל עבר.)

(חנה קופאת.)

חנה

שמואל...

(הזאב מתקדם באיטיות לעבר חנה.)

שמואל

הרב לוריא.

(הזאב מתרומם ועומד על שניים. זהו הרב לוריא עטוף בעור של זאב. )

(הרב לוריא צוחק. שמואל מרוצה, לוחץ את ידו ומחבק אותו.)

שמואל

טוב שבאת.

הרב לוריא

להקה שלמה של זאבים בחוץ, לא ראיתי דבר הרבה מאוד זמן, מריחים דם, העינים שלהם אדומות, מחפשים אחד משלהם.

(הרב לוריא מריח את האוויר. הוא עוצר ליד עוז. מתבונן בו, מריח את גופו.)

הרב לוריא

שני זאבים נולדו בכפר. אחד שחור ואחד לבן. השחור היה רע הלבן היה טוב, השחור היה אכזר, הלבן היה טהור, יום אחד שניהם נלחמו, מי מהם ניצח? מי מהם ניצח?

(שתיקה)

הזאב שהאכלת!

(צועק)

הזאב שהאכלת!

(שתיקה.)

הרב לוריא

איפה הגורה הצעירה?

(נכנסת נעמה.זורחת)

נעמה

כאן כבוד הרב.

שמואל

(מנגב דמעה.)

כמה את יפה, בת שלי.

חנה

שמואל, אתה שוב בוכה.

שמואל

הבת שלנו מתחתנת חנה...

(שמואל מלטף את פניה של נעמה.)

הרב לוריא

יופי... יופי... קדימה, עלי לחזור לפני רדת החמה.

(שמואל סוחב את עוז למרכז החדר)

(נעמה מתקרבת לעבר עוז.)

(הרב לוריא נעמד ביניהם בוחן את את מבטם.)

הרב לוריא

האהבה הניצתת בעיני האוהבים מחממת את ליבי.

(חנה מחזיקה מצלמת וידאו.)

(על המסך מוקרן סרט החתונה.)

שמואל

חנה. קדימה.

חנה

אני לוחצת פליי.

הרב לוריא

אורחים נכבדים, גבירותיי ורבותיי — יום שלישי היום. היום השלישי לבריאת העולם היה היום היחיד בו אלוקים התבטא פעמיים על הבריאה ואמר "כי טוב". חכמינו זכרונם לברכה פירשו כי יום זה הוא "טוב לשמים וטוב לבריות". יום זה הוא יום חג לכל זוג צעיר השם עצמו מטרה להקים בית בישראל. התכנסנו כולנו ביום אביבי זה ,כ"ד באייר תשע"ד בכדי לחגוג את חג אהבתם של נעמה לבית אבן חן ו… עוז לבית לוי. איפה הורי החתן?

שמואל

הורי החתן נבצרו מלהגיע לחתונה.

הרב לוריא

איפה היין?

(שמואל מגיש לרב את כוס היין.)

הרב לוריא

עכשיו ישקה האב את הבת.

(שמואל משקה את נעמה.)

חנה

תזהרי על השמלה.

הרב לוריא

היין הזה, גבירותיי ורבותי מסמל את החיבור האלמותי של שתי נפשות קדושות אלו. בָּרּוְך אַתָּה אֲדנָּ-י א-ֹלהֵינּו מֶלְֶך הָּעֹולָּם בֹורֵא פְּרִי הַגָּפֶן

שמואל

אמן.

חנה

אמן.

(נשמעת יללת זאבים ארוכה מחוץ לבית.)

הרב לוריא

טעימה קטנה, שיישאר משהו לחתן.

(הרב לוריא לוקח את המשקה ושותה.)

הרב לוריא

ועכשיו החתן ישתה מן המשקה.

(הרב לוריא משקה את עוז.)

הרב לוריא

בדיוק כשמש החלה לשקוע, זאב הגיע לקרחת יער. הוא ראה את הצל שלו הולך וגדל, עד שהפך לצל ענק ומאיים. הביט הזאב בצל וחשב, " הנה אני גדול , שחור ומאיים יותר מכל חיה ביער. לא האריה הוא מלך החיות כי אם אני. " ובעודו בוהה בצל,

(עוז מזנק ודוקר את הרב לוריא בחזה עם הסכין.)

הרב לוריא

אההההה!

(עוז נופל על הרצפה וזוחל לעבר היציאה.)

(חנה, שמואל ונעמה מביטים בו ללא תזוזה.)

תמונה 8

בית.

(גופתו של הרב לוריא שוכבת בקרבת הדלת. סכין תקוע בחזהו.)

(מבחוץ נשמעות נהמות של זאבים.)

(עוז מעולף, קשור לכיסא, פניו מגואלות בדם. )

(שמואל וחנה מביטים בעוז)

חנה

הזאבים בחוץ משתוללים.

שמואל

הם מריחים את הדם, חנה. הם רעבים.

חנה

תראה אותו. כל הטוקסידו שלו מלוכלך מדם.

שמואל

אני לא שולט בדם.

חנה

אבל ביקשתי ממך לא על הטוקסידו.

שמואל

דם נשפך חנה.

חנה

כן, אבל יכולת להשתמש במגבת.

שמואל

אני לא שולט לאן דם נשפך.

(שתיקה)

חנה

אני רק רוצה שהילדה שלנו תהיה מאושרת, שמואל, זה לא נראה הרבה לבקש.

שמואל

אז יש לו קצת דם על הטוקסידו. זה לא מה שיהרוס את החתונה, נכון?

(חנה מושכת באפה.)

(שמואל ניגש לחבק אותה.)

שמואל

די... די..., הדבר האחרון שאני רוצה זה שנריב ביום החתונה של הבת שלנו.

חנה

אנחנו באמת עושים בשבילה הכול. אתה חושב שהיא יודעת את זה.

(נעמה נכנסת.)

נעמה

אני יודעת את זה אימא.

(שתיקה)

נעמה

אתם יכולים להשאיר אותי עם עוז לבד?

שמואל

כן, בואי חנה.

חנה

לאן?

שמואל

נאכיל את הזאבים.

(שמואל וחנה גוררים את גופתו של הרב לוריא החוצה.)

(נעמה מנקה את הדם מפניו של עוז המעולף. ובזמן הזה נעמה נחשפת בפניו.)

נעמה

פנים. בית חולים. שעת ערב. בחורה צעירה ישבה בכיסא גלגלים. הפנים שלה מכוסות בתחבושות, היא הרגע עברה תאונת הדרכים קשה. אתה נכנס בדלת, העיניים שלך דומעות. אתה מביט עליה, פצועה, חבושה, היא לא רוצה שתסתכל עליה. אתה מתכופף אליה ומחזיק לה את היד. ואומר לה אני אוהב אותך באש ובמים, לכל מקום שאני אלך אליו, אני תמיד שלך, נעמה. את האחת בשבילי. לא משנה איך ומה כולם אומרים, בשבילי את תמיד האישה הכי יפה בעולם. אני רוצה שנתחתן. ואז אתה כורע ברך.

(נעמה מחזיקה טבעת נישואין)

אתה מוציא טבעת. ומבקש ממנה להיות לאשתך. בזכות הפרק הזה התאהבתי בך. זה היה כאילו דיברת אלי. ראיתי את הפרק הזה כל יום. אני יודעת אותו בעל פה. אני לא יודעת למה אבל תמיד הייתה לי הרגשה שיבוא היום והנשמות שלנו יתלכדו, עשיתי הכול כדי להיות מוכנה ליום הזה. למדתי מה אתה אוהב, מה אתה שונא. ובעיקר איך אתה חושב, רציתי להוכיח לך שאין אף אחת בעולם שאוהבת אותך כמוני ושאוהב אותך לנצח. אתה החיים שלי אני שלך.

(שתיקה.)

והנה הגיע היום הזה. אתה כאן מולי. ואתה לא רוצה אותי. למה אתה לא רוצה אותי?

(שתיקה)

למה אתה לא רוצה אותי?

(שתיקה)

אני אוהבת אותך.

(שתיקה)

אני יפה. אני יפה. אני — יפה.

(שתיקה.)

אני יפה.אני אוהבת אותך.אחרי שאת כל החיים שלי נתת לך אתה לא אוהב אותי בחזרה. אני אוכיח לך. אני אוכיח לך כמה אני אוהבת אותך.

(עוז נוהם)

נעמה

ששש…הכל יהיה בסדר.

(נעמה מניחה את אצבעה על שפתיו של עוז.)

אבא? אימא?

(נכנסים חנה ושמואל)

נעמה

כן. חשבתי על זה לעומק.

שמואל

כן?

נעמה

אני חושבת שאני מוכנה להשתמש במקדחה.

שמואל

במקדחה?

חנה

נעמה, מקדחה זה לא צעצוע.

נעמה

אני כבר לא ילדה, ואבא הבטיח לי שפעם אחת הוא ייתן לי להשתמש בה.

חנה

שמואל.

שמואל

מה את רוצה? דיברנו שהילדה צריכה להיות עצמאית, אי אפשר לגונן עליה כל הזמן.

חנה

אני לא מגוננת עליה.

נעמה

אני מוכנה.

(שמואל נותן לנעמה את המקדחה)

חנה

רק בזהירות אני מבקשת.

שמואל

את יודעת איפה ללחוץ?

נעמה

כן.

(שמואל גוהר מעל עוז, לופת את צווארו.)

(עוז מנסה לצעוק אך מוציא נהמה ושברי מילים.)

עוז

אהמ --- אווו .... עמה... נן... נן... *(\*אהמ... אווו. נעמה... מתחנן... מתחנן)*

שמואל

עכשיו את צריכה לעשות את זה בעדינות, במרכז המצח רק עד שאת עוברת את הגולגולת, ברור? אנחנו לא רוצים שתהרגי אותו. והחור צריך להיות מספיק גדול כדי שנוכל אחר כך למזוג את המים הרותחים.

(לעוז)

אתה יודע, עוז, מה קורה לאדם אחרי שמרתיחים לו את המוח. הוא מפסיק להתנגד. זה מה שהיו עושים לעבדים ברומא שניסו לברוח. מה שאומר שנעמה שלנו תוכל לעשות בך מה שהיא רוצה.

(לנעמה )

זה ישמח אותך מתוקה, נכון?

נעמה

מאוד.

(שמואל לופת בחוזקה את ראשו של עוז.)

(נעמה מפעילה את המקדחה.)

שמואל.

סבלנות זה שם המשחק.

(נעמה מתקרבת עם המקדחה באיטיות.)

שמואל.

לאט… לאט…

(...בזזזזזז....)

(עוז מביט באימה במקדחה.

(...בזזזזזז....)

(עוז משתולל אך שמואל מחזיק אותו חזק.)

שמואל.

החור צריך להיות מדוייק. אז תתרכזי.

(....בזזזזזז....)

עוז.

בב...שה.... ני.. חנן.... או... אוו... *(\*בבקשה.. אני מתחנן. לא. לא)*

שמואל.

ששש.. תנשום עמוק.

(....בזזזזזז....)

עוז

מה... נ.... מממה *(\*נעמה, נעמה)*

נעמה.

הוא זז כל הזמן.

שמואל.

(מוחץ אותו.)

אין טעם להתנגד. אחרי כל זה לך שאתה לא תרגיש כלום יותר.

עוז

נע...מה... נעעע...ממהה.

(נעמה שומעת את שמה לראשונה מפיו של עוז.)

שמואל

קדימה.

נעמה

רגע.

עוז

נע..מה...

נעמה

הוא קורא לי בשם שלי.

עוז

נעעעעמממה!

נעמה

הוא מנסה להגיד משהו. הוא מדבר איתי.

עוז

נעעמממה.

נעמה

כן.

עוז

נעמה...

נעמה

כן, כן. אני כאן.

עוז

את לא חייבת, את לא חייבת לשחק את המשחק המעוות הזה... נעמה, תקשיבי לי... מגיעה לך --- א --- הב -- ה א--- מי—תי-- ת....

נעמה

רגע. רגע. מה אמרת?

עוז

אה-בה אמי – תי- ת

נעמה מורידה ממנו את המחסום.

עוז

יש בך משהו יפה... את לא חייבת לעשות את זה.

נעמה

יש בי משהו –

עוז

יפה.

נעמה

הוא אמר שיש בי משהו יפה.

חנה

שמואל, הוא אמר שיש בה משהו יפה.

שמואל

שמעתי.

עוז

אני רואה, אני רואה, עכשיו אני רואה.

נעמה

אימא הוא מדבר אלי.

חנה

אם מדברים אלייך תעני.

עוז

נעמה...

נעמה

אני כאן.

עוז

בכל אחד מאיתנו יש משהו יפה. משהו בפנים. וגם בך יש. מגיע לך שמישהו יראה את זה באמת, לא ככה. לא בעינויים. בלי כל העמדות הפנים. מגיעה לך חתונה אמיתית. עם מישהו... מישהו שירצה אותך, שיבחר בך... בגלל מי שאת. אין סיבה לא לאהוב אותך כמו מי שאת.

נעמה

כמו מי שאני?

עוז

אני ראיתי. כמה אהבה יש בך. אהבה גדולה. פשוט לא נתנו לך להוציא אותה. לא נתנו לך להביע אותה.

נעמה

לא נתנו?

עוז

עכשיו אני פה, ואת יכולה לשחרר אותה. את גיבורת על של אהבה.

נעמה

אני גיבורה.

עוז

אהבה כמו שלך יש רק באגדות. אהבה בלי גבולות.

שמואל

נעמה

חנה

שקט שמואל...

שמואל

אבל –

חנה

הילדה שלנו גדלה לנו מול העיניים.

(חנה מחזיקה את שמואל.)

עוז

אני אשתף אותך בסוד שיהיה רק של שנינו. את רוצה לשמוע סוד?

נעמה

סוד, כן.

עוז

כשהייתי צעיר לא אהבו אותי. הייתי צריך להלחם בשביל האהבה. בגלל זה בחרתי להיות שחקן. וכשחקן קיבלתי הרבה אהבה, אבל אף פעם זה לא הספיק לי. בפנים הרגשתי ריק. שלא אוהבים אותי כמו שהייתי רוצה. אבל את זה משהו אחר, את מלמדת אותי אחרת. את מלמדת מה זאת אהבה אמיתית שבאה מהלב, שזורמת בדם. אהבה יוקדת. נעמה.

נעמה

כן?

עוז

בשביל אהבה כזאת אני מוכן ללכת רחוק מאוד. רחוק ---- מאוד. היית רוצה שאני אלך אחוק מאוד?

נעמה

רוצה.

עוז

אז שחררי אותי.

נעמה

לשחרר אותך?

עוז

שחררי אותי.

(נעמה ניגשת לשחרר את עוז.)

שמואל

לא! אל תשחררי.

חנה

שמואל?

נעמה

אבא?

עוז

הו, אין לך מה לפחד, אבאלה, אני לא אפגע בה. אני לא אפגע במלכה שלי.

נעמה

מלכה.

שמואל

לא!

חנה

הוא קרא לה מלכה.

נעמה

הוא קרא לי מלכה.

שמואל

אל תקשיבי למילים שלו.

חנה

זה כל מה שרצינו שמואל.

שמואל

אל תשחררי אותו.

נעמה

אני כן.

שמואל

נעמה!

נעמה

נעמה! נעמה! כל הזמן נעמה! הוא אמר שיש בי משהו יפה.

שמואל

אנחנו אומרים לך את זה כל יום.

נעמה

אתם ההורים שלי, הוא לא..

שמואל

את לא רואה מה הוא עושה? בן אדם יגיד הכול כשמכוונת אליו מקדחה לראש. אתן לא באמת חושבות שהוא מתכוון לזה, נכון?

חנה

שמואל!

(שתיקה.)

נעמה

ידעתי. בתוכי, תמיד ידעתי.

חנה

נעמה, נעמה... אבא לא התכוון.

נעמה

אתם לא באמת חושבים שאני יפה.

חנה

לא, לא, מתוקה, בטח שאנחנו חושבים, אבא לא התכוון לזה ככה.

(שמואל)

תגיד לה שלא התכוונת לזה ככה.

נעמה

אתה לא חושבים שמישהו בעולם הזה יכול למצוא בי משהו יפה.

חנה

זה לא מה שאבא התכוון! תגיד לה כבר שמואל שזה לא מה שהתכוונת!

נעמה

זה מה ששניכם חושבים.

חנה

לא! לא!

שמואל

אנחנו עושים הכול למענך, מתוקה שלי.

(שמואל מתקרב לנעמה בזרועות פתוחות.)

נעמה

אל תתקרבו אלי!

חנה

נעמה, אנחנו ההורים שלך.

שמואל

את החיים שלנו נתנו לך. כל מה שרצית נתנו לך. ככה את מחזירה לנו? זאת התודה שאנחנו מקבלים ממך?

עוז

אני הייתי עם יפות ומכוערות, עם שמנות עם רזות, אני הייתי עם גברים. ניסיתי הכול ועשיתי הכול. יופי חיצוני לא מעניין אותי. אני רואה את מה שבפנים. לא את הפנים המעוותות של הבת שלכם, אלא את הנפש הטהורה שנמנעה ממנה הזכות לאהבה אמיתית. ילדה שגדלה להורים שכל בוקר קמים בבוקר ורואים מולם מפלצת. הילדה שלכם לא מפלצת לילדה שלכם יש יופי טהור.

נעמה

זה נכון?

חנה

אל תאמיני לו, מתוקה, אל תאמיני.

נעמה

אבא.

שמואל

את הנסיכה שלנו.

(נעמה ניגשת לשחרר את עוז)

שמואל

אני לא אתן לזה להיות! אני לא אתן לזה להיות!

(שמואל מזנק לעבר נעמה.)

שמואל

תני לי את המקדחה. אני אעשה את זה.

(שמואל תופס את המקדחה.)

(נעמה מחזיקה אותה חזק.)

חנה

שמואל!

נעמה

לא אבא!

שמואל

תני לי את המקדחה אני אחורר לו את הראש ונגמור את זה. הוא יהיה שלך, הוא יהיה שלך לעד!

נעמה

לא!

(שמואל לוקח את המקדחה מנעמה ומפעילה אותה. הוא מתקרב לעוז.)

עוז

לא, לא, לא, נעמה, נעמה, אל תתני להם לפגוע בי.

נעמה

אבא.

חנה

שמואל!

עוז

אם אוהבים לא פוגעים, אם אוהבים לא פוגעים.

נעמה

אבא לא!!

(נעמה מזנקת על שמואל, הוא מנסה להדוף אותה.)

(נעמה תופסת את המקדחה.)

(שמואל מנסה להדוך אותה בשנית.)

(נעמה בעודה אוחזת את המקדחה, נחבטת לרצפה.)

(שתיקה.)

(נעמה לא זזה.)

חנה

נעמה.

שמואל

בת שלי... בת שלי...

(חנה ושמואל רצים לנעמה, הם מחזיקים אותה בידיים שלהם. נעמה לא זזה.)

שמואל

בת שלי...

(שמואל בוכה.)

חנה

אלוהים.

(יללה של זאבים נשמעת מבחוץ.)

(שמואל ממרר בבכי.)

(שתיקה.)

(שמואל וחנה מתבוננים בעוז.)

(שמואל וחנה מתקרבים לעוז.)

שמואל

אתה...

עוז

נעמה.

חנה

רק רצינו שהיא תהיה מאושרת.

עוז

נעמה.

שמואל

זה הכול בגללך.

עוז

נעמה.

(עוז משוכנע שזה הסוף.)

(שמואל משחרר את עוז.)

שמואל

תעשה משהו. תחזיר לי את הילדה שלי.

(עוז מבולבל.)

(שמואל מכוון אליו את הרובה.)

עוז

בסדר, בסדר.

(הוא מדדה לעבר נעמה, מתבונן בה. מזיז את קצוות שיערה.)

עוז

פנים... בית חולים... יום. נעמה. נעמה את כאן?

(שתיקה.)

עוז

נעמה את כאן?

(רוח החיים חוזרת לנעמה.)

נעמה

אני כאן.

חנה

שמואל!

(שמואל מכוון את הרובה לעבר עוז.)

עוז

ידעתי ששוב ניפגש.

נעמה

חיכיתי לך כל כך הרבה זמן.

עוז

עכשיו אני כאן ואני לא הולך לשום מקום.

נעמה

ידעתי שתגיע.

(קנה הרובה של שמואל נמס בידיו.)

עוז

חלמתי על הרגע הזה שבו ניפגש שוב. על הרגע שבו ארגיש שוב את השפתיים שלך.

נעמה

אני לא יכולה לסרב לנשיקה ממך.

(עוז מרים את נעמה מהרצפה.)

אני לא שולט באהבה שלי אלייך, באש ובמים אני שלך לנצח.

נעמה

(סימולטנית)

... באש ובמים אני שלך לנצח

(עוז מחייך)

היית חייבת.

עוז

את זוכרת מה היא עונה לי בסוף?

נעמה

אני שלך. קח אותי. אני שלך עד שהמוות יפריד בינינו.

(עוז מנשק את נעמה נשיקה מהסרטים.נעמה מתמסרת ומנשקת אותו באגרסיביות. היא ממשיכה להתעלס עם עוז, לא משחררת. נעמה שומטת את המקדחה.)

(חנה ושמואל רצים לבת שלה ששרוייה במצב של חלום.)

(דממה.)

שמואל

אני מצטער... אני כל כך מצטער...

חנה

נעמה שלי...

(שמואל בוכה על כתפה של חנה.)

(עוז מסובב את נעמה ומצמיד את המקדחה לראשה.)

נעמה

מה אתה עושה?

עוז

מה נראה לך שאני עושה?

חנה

לא. לא, לא, לא. שמואל. שמואל.

שמואל

(מכוון את הרובה.)

תעזוב את הבת שלי.

עוז

תוריד את הרובה שמואל! תוריד את הרובה או שאני קודח.

נעמה

אימא...

חנה

שמואל תוריד את הרובה.

נעמה

אבא.

עוז

אין אבא, אין אמא. אין אף אחד. יש רק את עוז שפירא מאדר פאקרס! עוז שפירא. יו דונט פאק וויט עוז שפירא! זרוק את הרובה לכאן אבאלה ושאף אחד לא יעשה כאן צעד מיותר או שאני מחורר לה את המוח!

נעמה

אבל... אבל... אתה נישקת אותי.

עוז

את נתת להם לפגוע בי.

נעמה

אני לא רציתי לפגוע בך.אני... אני לא.. .אני... אני -- אני מצטערת... אני מצטערת.... אני הרסתי הכול.

עוז

הי, הי... ששש. הי, הי תראי אני סולח לך.את יודעת למה אני עושה את זה ?

נעמה

למה?

(עוז מחייך.)

עוז

כי הבטחתי לך הבטחה. זוכרת? הבטחתי לך שאוכיח לך. הבטחתי לך שתרגישי מה זאת אהבה אמיתית. את עדיין רוצה להרגיש את זה. ?

נעמה

הכי רוצה.

עוז

בשביל זה אני חייב להיות בטוח שאת אוהבת אותי כמו שאני חושב שאת אוהבת אותי.

נעמה

אני אוהבת אותך. בכל איבר, בכל נשימה, בכל פעימת לב.

עוז

זה לא מספיק, נעמה. אלה רק מילים. אהבה אמיתית צריכה מעשים. הוכחה. אני צריך שאת -- תוכיחי לי, תוכיחי לי שאין דבר יותר חשוב לך בעולם הזה ממני. (שתיקה) את מוכנה להוכיח לי את האהבה שלך?

נעמה

אני מוכנה.

(שמואל מנסה להתקדם.)

עוז

אפ, אפ ,אפ

חנה

אני אעשה מה שצריך. רק תשחרר אותה.

שמואל

חנה תהיי בשקט.

חנה

לא. לא.

שמואל

חנה שקט.

חנה

רק תגיד לי מה לעשות ואני אעשה.

עוז

תביאי את המזרק.

(חנה ממהרת להביא את המזרק)

שמואל

אל תעשי את זה חנה.

חנה

אסור לעשות עוד טעויות, שמואל, אסור.

שמואל

(לעוז)

אני אהרוג אותך

עוז

אה.... לא נראה לי.

(לחנה)

עכשיו תעמדי בצד.

(עוז מגיש לנעמה את המזרק. נעמה לוקחת את המזרק. עוז מקרב אותה לשמואל.)

עוז

תוכיחי לי

שמואל

בת שלי... בת שלי... בת ---

(נעמה תוקעת לשמואל את המזרק בצוואר.)

(שתיקה.)

חנה

שמואל לא!

(שמואל צועק וקולו נעלם.)

חנה

לא...

עוז

מה רצית להגיד? אני – לא - שומע - אותך . אתה נעלם לי... הלו? הלו?

(נעמה מנתקת את המזרק מצווארו של שמואל.)

עוז

(לגבי המזרק)

אפשר?

(נעמה נותנת לעוז את המזרק.)

(עוז מקרב את המחט של המזרק לעין של שמואל.)

עוז

תמיד סקרן אותי מה קורה כשמזרק נכנס לעין

(שמואל מנסה להוציא קול אבל לא יוצא כלום חוץ מיללה מוזרה.)

(עוז מקרב את המזרק לעין של שמואל)

נעמה

אל תעשה את זה בבקשה.

עוז

מה?

נעמה

אל תעשה את זה אני מבקשת.

(שתיקה.)

עוז

בסדר. אני לא עושה את זה. אני לא עושה את זה כי את ביקשת ממני. אני לא עושה את זה כי זה מה שאת רוצה. ובאהבה כמו באהבה צריך לדעת להקשיב לרצונות של האדם השני.

חנה

נעמה...

(עוז גורר את חנה למרכז הבמה.)

עוז

(לנעמה)

תרימי את המקדחה.

(נעמה מרימה את המקדחה.)

עוז

יופי. ועכשיו ההורים שלך צריכים לשלם על מה שהם עשו. הם פגעו בי. כמעט הרגו אותי, הרגו את האדם היחיד שאותו את אוהבת. אם היו עושים לי את זה, הייתי גורם לכל אחד ואחד לשלם מחיר. אבל אני לא אדם רע. אז אני נותן לך לבחור. מי את היית רוצה שיחיה? אבא או אימא. מחיר חייבים לשלם.

חנה

תבחרי באבא שיחיה. נעמה.

(שמואל מנסה למחות, אך הוא לא מצליח להוציא קול.)

חנה

תבחרי באבא. זה בסדר. נעמה. תקשיבי לי . זה בסדר.

עוז

ההקרבה הזאת נוגעת לליבי, אין מה לומר. תוכיחי לי שאת אוהבת אותי. במי את בוחרת?

נעמה

בבקשה, אל תכריח אותי.

עוז

אז אני אבחר בשבילך.

(עוז יורה ברגלו של שמואל. שמואל צועק ללא קול. ונופל עם הכיסא לרצפה.)

חנה

שמואל! שמואל! נעמה תבחרי בי. תעשי את זה נעמה אני מוכנה. תצילי את אבא, אני חייתי מספיק. אני לא אוכל לחיות אם הוא ימות.

(נעמה פונה לחנה.)

(שמואל דופק על הרצפה מסב את תשומת ליבה של נעמה אליו.)

(נעמה בוכה.)

חנה

לא, לא, לא, נעמונת, אל תבכי אל תבכי. נעמה, תסתכלי עלי!

(נעמה מסתכלת על אימא שלה.)

חנה

לפני הרבה שנים, הייתה בחורה צעירה. בגיל שלך. היא הייתה מאוהבת. מאוהבת עד עמקי שמתה בבן הדוד שלה. והוא היה מאוהב בה בחזרה. אבל אסור היה להם להיפגש. המשפחות לא הסכימו. אבל האהבה שלהם הייתה יותר חזקה מכל דבר בעולם. כל יום הם היו בורחים אל היער. יום אחד הבחורה גילתה שהיא בהריון, היא ידעה שהיא לא תוכל להסתיר את הסוד. אם המשפחה תגלה... יכריחו אותה להפיל את העובר. באותו לילה היא רצה לספר לאהוב ליבה. הוא בכה כששמע ואמר "לא משנה מה יקרה אני לא אתן לאף אחד לפגוע בתינוק שלנו. התינוק שלנו זאת האהבה שלנו. אבל אז גילו את הסוד ותפסו את הבחור הצעיר. (פאוזה) בשתי הידיים הוא הרג אותם (פאוזה) כשהזוג חזר הביתה, הם סיפרו לאימהות שלהקת זאבים תקפה את האבות. האימהות בכו ומתו מצער. ואז נולדה התינוקת.

נעמה

אני?

חנה

אבל הפנים של התינוקת לא היו פנים של ילדה רגילה. הפנים של התינוקת היו מעוותות. הם היו עקומות, והם ידעו. התינוקת הזאת היא פרי אהבתם האסורה. הם חטאו, הם פחדו, פחדו שהתינוקת שלהם תגדל בלי להרגיש אהבה אמיתית. . אז הם החליטו שהם יאהבו אותה. אהבה גדולה יותר מהחיים.

(שתיקה.)

חנה

תהרגי אותי נעמה. אני אשמה בהכול. תהרגי אותי, כי רק אני אדע שעשיתי הכול בשבילך. תעשי את זה בשביל אמא שלך.

(נעמה מתקרבת לחנה.)

נעמה

אני אוהבת אותך אימא.

חנה

גם אני אוהבת אותך.

(שתיקה.)

חנה

תעשי את זה.

(נעמה קודחת בראשה של חנה והורגת אותה. שמואל נאנק במקומו. עוז מתיישב עליו וצופה בחנה מפרפרת למוות ומתה.)

(שתיקה ארוכה.)

(עוז מוחא כפיים ומתרומם משמואל.)

עוז

כל הכבוד.

(שמואל מנסה לזחול לעבר עוז. הוא נוהם כמו זאב.)

עוז

זה כל כך יפה, שאתה לא מוותר מר אבן חן. שלא משנה מה המצב אתה עדיין מנסה, זה ראוי להערצה באמת. מה אבאלה, אתה מנסה להגיד משהו? אתה רוצה להרוג אותי... הא? מרגיש חסר אונים...?

(עוז מתקרב קצת יותר מדי לשמואל.)

עוז

מאוד עצוב, אבאלה שלנו פה לא יכול לעשות כלום לכדי להגן על המפלצת הקטנה שלו.

(שמואל נושך את רגלו של עוז.)

עוז

אח!

עוז מתרומם ומכוון את הרובה לראשו של שמואל.

עוז

משפחה של מטורפים! אתם לא מוותרים הא?! זהו אבאלה תן מבט אחרון לבת שלך כי אתה לא תראה אותה יותר. יו דונט מס וויט עוז לוי,

(עוז יורה בראשו של שמואל.)

עוז

אתה מבין!!

נעמה

ללללאאאאא!

(עוז יורה ירייה נוספת)

עוז

איי אמ דה קינג אופ דה פאקינג וורלד!

(שתיקה.)

נעמה

(כמעט בלי קול.)

אבא... אבא...

עוז

אופס.

(נעמה זוחלת לעבר שמואל.)

נעמה

אבא...

(נעמה מלטפת את הגופה של שמואל.)

אמרת שהוא יחיה. אמרת שאני צריכה לבחור. אני הוכחתי לך. עשיתי מה שאמרת לי.

עוז

נכון.

נעמה

אני לא מבינה.

עוז

אני הבטחתי לך שתרגישי מה זאת אהבה אמיתית. אני עמדתי בהבטחה שלי.

נעמה

אני לא מבינה.

(שתיקה.)

(נעמה מביטה בהוריה המתים.)  
  
(נעמה מבינה ונופלת לברכיה.)

עוז

את צריכה להקשיב יותר להורים שלך פעם הבאה. אה, רגע בעצם לא תהיה פעם הבאה. בכל אופן הלקח שעלינו ללמוד הוא -- הורים תמיד יודעים טוב יותר מה נכון יותר בשביל הילדים שלהם.

נעמה

אני הרגתי את אימא שלי... אתה אמרת...

עוז

אוי. אוי. חשבת שאני מתכוון למה שאמרתי.

נעמה

אתה נישקת אותי. אי ... אפשר... אמרת לזייף נשיקה אמיתית.

עוז

אני שחקן, אוקי? שחקן. ולא רק שחקן, בן זונה של שחקן. אני ה- שחקן. לזייף נשיקות זאת ההתמחות שלי. ציפיתי מהמעריצה מספר אחת שלי לדעת את זה. או שאולי את לא המעריצה מספר אחת שלי?

נעמה

אני ---

עוז

את באמת האמנת שאני יכול לאהוב אותך?

נעמה

אתה אמרת שיש בי משהו יפה.

עוז

את מפלצת. מפלצת מעוותת. כולכם מפלצות, את והמשפחה שלך. גועל נפש. לא פלא שההורים הפסיכים שלך לא הוציאו אותך החוצה מהבית. מפלצות צריכות להיות סגורות בארון.

נעמה

אני מפלצת.

(נעמה נוגעת בפניה.)

נעמה

תהרוג אותי.

עוז

לא.

נעמה

בבקשה.

עוז

לא, לא, זה קל מדי. את תשארי בחיים. וכל פעם שתלכי לישון תראי את הפנים של ההורים שלך מסתכלים עלייך באכזבה.

(עוז ניגש לגופה של חנה ומדובב אותה.)

עוז

איך יכולת להרוג אותנו, אנחנו נתנו את החיים בשבילך.

(נעמה מכוונת את המקדחה לראשה.)

נעמה

לא מגיע לי לחיות.

(נעמה מפעילה את המקדחה.)

(... בזזז....)

(נעמה לא מסוגלת לעשות את זה. המקדחה נשמטת מידיה, שערה, פניה, שמלתה, מרוחים בדם הוריה, עיניה בוהות.)

אני מפלצת.

(שתיקה ארוכה.)

(עוז לוקח הרובה וצועד לעבר הדלת.)

נעמה

אני מפלצת.

(עוז מביט בה מבט אחרון.)

עוז

תני לספר לך בדיחה. איש אחד הלך לבית הקולנוע, לראות סרט. להפתעתו התיישב לידו זאב. האיש הסתכל עליו ושאל - תגיד אתה זאב אמיתי? כן. אמר לו הזאב. אז למה באת לקולנוע? כי אהבתי את הספר.

(עוז צוחק.)

(עוז פותח את הדלת . הרב לוריא, בגדיו קרועים, מלאים דם, הסכין תקוע בחזהו ידיו פרושות קדימה, מסתער פנימה לעבר עוז.)

הרב לוריא

זאאאבבבב....!

(הרב לוריא נופל על עוז. עוז מועד אחורה, מנסה להשתלט על הרובה. הרובה נופל רחוק מעוז)

(הרב לוריא נופח את נשמתו על עוז.)

(נעמה מתקרבת לעוז. עוז אינו מצליח לשחרר את עצמו תחת כובד משקלו של הרב. עוז מביט לעבר נעמה)

עוז

לא... לא...

(נעמה קודחת בעוז.)

עוז

אהההההה!

(עוז מפרפר, דם משפריץ לכל עבר.)

(עוז מת. הרב לוריא מת. חנה מתה. שמואל מת.)

(נעמה בחיים.)

תמונה 9

חדר.

(נעמה בוהה בטלוויזיה שבורה ומרצדדת. על המסך מוקרנת סצנה מתוך הסרט.)

עוז

נעמה. נעמה את כאן?

(נעמה בוהה במסך במבט קר.)

עוז

ידעתי ששוב ניפגש.

(נעמה לא מגיבה)

עוז

עכשיו אני כאן ואני לא הולך לשום מקום.

(נעמה מרימה את הטלוויזיה ושוברת אותה.)

(מבחוץ נשמעות נהמות של זאבים.)

(נעמה מסתכלת לכיוון ממנו בוקעים קולות הזאבים.)

(נעמה יוצאת אליהם.)

(הטלוויזיה ממשיכה לרצד.)

סוף.